text: Team Esbjerg fik god generalprøve til Champions League
  13 oktober 2016 kl. 05.34
  Med en sejr på 30-24 over Ringkøbing fik Team Esbjerg onsdag aften en god optakt til den første Champions League-kamp i klubbens historie, når holdet tager imod slovenske RK Krim Marcator lørdag eftermiddag.
  Ringkøbing Håndbold  fulgte med til kort ind i 2. halvleg, inden Team Esbjerg trak fra og fra det 40. til 45 minut scorede fem mål i træk til 24-17 og kunne have vundet større end slutcifrene 30-24.
  Med den tredje sejr i træk konsoliderede Team Esbjerg positionen efter topholdene FC Midtjylland og Viborg HK, som begge vandt favoritsejre i onsdagens fulde kampprogram i ligaen.
  Team Esbjergs cheftræner Lars Frederiksen kunne glæde sig over at få fordelt spilletiden pænt inden den første Champions League-kamp i klubbens historie, når holdet tager imod slovenske RK Krim Marcator lørdag eftermiddag.
  - Alle er friske til lørdagens strabadser. Det er svært at vurdere Krims styrke, men generelt tror jeg, det er en pulje, hvor alle hold kan slå alle. Der vil nok være lidt sommerfugle i maven hos de mange af vore spillere, der skal spille Champions League for første gang, og derfor håber vi naturligvis på massiv opbakning på lørdag, siger Lars Frederiksen til Team Esbjergs hjemmeside.  
  Kampen mellem mellem Team Esbjerg og RK Krim Mercator spilles lørdag kl. 14.00 i Blue Water Dokken.
  Slut i @RHaandbold. Sejr på 30-24 og nu ser vi frem mod kampen på lørdag mod KRIM.
  
  